**PAKKUMUSKUTSE**

Alla lihthanke piirmäära hange (väikeost)

**1. Üldandmed**

|  |  |  |
| --- | --- | --- |
| 1.1 | Hankija | SotsiaalkindlustusametRegistrikood 70001975Paldiski mnt 80, 15092 Tallinn info@sotsiaalkindlustusamet.ee  |
| 1.2 | Hanke nimetus ja maksumus  | **„Meediapindade tellimine ohvriabi teenuste nähtavuse suurendamiseks“**Hanke eeldatav maksumus KM-ta: 29 000 eurotPakkumine võetakse riigihanke nr 258393 alusel.*Teavitustegevust rahastatakse Euroopa Majanduspiirkonna ja Norra finantsmehhanismide programmperioodi 2014-2021 kahepoolsete suhete fondi raames ellu viidava projekti „Improving the quality of victim support services“ vahenditest.* |
| 1.3 | E-posti aadress teabe saamiseks ja pakkumuste esitamiseks | britta.hunt-sperova@sotsiaalkindlustusamet.ee  |
| 1.4 | **Pakkumuste esitamise tähtaeg**  | Hiljemalt **07.02.2023 kell 10.00.** Pärast nimetatud tähtaega esitatud pakkumusi arvesse ei võeta. |
| 1.5 | Pakkumuse jõusoleku tähtaeg (pakku­muste esitamise tähtajast arvates) | **30 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem).  |
| 1.6 | Hanke eeldatav ajakava ja hankelepingu täitmise tähtaeg | Alljärgnevas ajakavas esitatud tähtajad on indikatiivsed ja ei oma õiguslikku tähendust, st juhul, kui hankelepingut mistahes põhjusel ei ole võimalik sõlmida märgitud tähtajaks, lükkuvad järgnevalt loetletud tähtajad edasi vastava aja võrra.1. Pakkumuste esitamine – punktis 1.4. sätestatud tähtajaks.
2. Hankelepingu täitmine – 14.02.2025, meediakampaania aktiivne periood 21.-28.02.2025.
 |
| 1.7 | Pakkumuskutse lisad  | Lisa 1 – tehniline kirjeldus;Lisa 2 – hankelepingu projekt. |
| 1.8 | Dokumentide ja andmete loetelu, mille pakkuja esitab pakkumuse koosseisus  | 1. Pakkuja esitab tehnilises kirjelduses (lisa 1) välja toodud kampaaniale planeeritud pindade kontaktide arvu erinevate meediapindade ja kanalite kaupa eraldi ning kontaktide koguarvuna (vabas vormis) võttes arvesse tehnilises kirjelduses toodud tingimusi (k.a. kampaania eelarvet).
2. Meediapindade plaan koos pindade maksumusega konkreetsele kampaaniale (fikseeritud lõpliku kogumaksumusena).
3. Teave ärisaladuse kohta, kui pakkumus sisaldab ärisaladust.
 |
| 1.10 | Hindamiskriteeriumid | Majanduslikult soodsaim pakkumus hindamiskriteeriumide alusel:* Meediapindade lahenduse kogumaksumus – osakaal 40%, maksimum 40 punkti.
* Pakutava plaani kontaktide arv – osakaal 60%, maksimum 60 punkti.

Täpsem hindamismetoodika ja kriteeriumid punktis 3.5. |

**2. Juhised pakkumuse koostamiseks ja esitamiseks**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 461 lõikega 1. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
1. **Väikeostu menetlus**
	1. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	2. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja.
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt.
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel.
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	3. Pakkuja kõrvaldamine. Hankijal on õigus kõrvaldada pakkuja hankemenetlusest ja tunnistada pakkumus mittevastavaks juhul kui pakkuja on esitanud hankijale valeandmeid.
	4. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele või lükkab kõik pakkumused tagasi, kui kõigi pakkumuste maksumused ületavad hankija eelarvelised võimalused.
	5. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab edukaks pakkumuse, mis sai kõige rohkem hindamispunkte majandusliku soodsuse alusel. Kui esitatakse vaid üks nõuetele vastav pakkumus, siis hindamist läbi ei viida.
		1. Hindamiskriteeriumid.

Pakkumuste hindamine majandusliku soodsuse alusel toimub järgmiste kriteeriumide kohaselt vastavalt esitatud osakaalule:

* Meediapindade lahenduse kogumaksumus - osakaal 40%, maksimaalselt 40 punkti.

Madalaima maksumusega pakkumus saab maksimaalsed punktid. Järgmiste pakkumuste hindamispunktid arvutatakse valemiga:

„madalaim väärtus" / „pakkumuse väärtus" \* „osakaal“.

* Kampaaniale planeeritud pindade kontaktide arv - osakaal 60%, maksimaalselt 60 punkti.

Suurima kontaktide arvuga pakkumus saab maksimaalsed punktid. Järgmiste pakkumuste hindamispunktid arvutatakse valemiga:

„pakkumuse väärtus“ / „suurim väärtus“ \* „osakaal“.

* 1. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.